2021. gada 18. februārī Noteikumi Nr. 105

Rīgā (prot. Nr. 18 1. §)

**Grozījumi Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un
administrēšanas kārtība"**

Izdoti saskaņā ar

Jaunuzņēmumu darbības atbalsta likuma

4. panta trešo daļu, 13. panta otro daļu,

17. panta otro daļu un 21. panta trešo daļu

Izdarīt Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība" (Latvijas Vēstnesis, 2017, 44. nr.; 2018, 123. nr.; 2019, 240. nr.; 2020, 205. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Jaunuzņēmumu darbības atbalsta likuma 4. panta trešo daļu, 13. panta otro daļu, 17. panta otro daļu un 21. panta trešo daļu".

2. Papildināt noteikumus ar 1.4. apakšpunktu šādā redakcijā:

"1.4. kārtību, kādā jaunuzņēmumu darbības vērtēšanas komisija (turpmāk – komisija) pieprasa no jaunuzņēmumus pārstāvošajām organizācijām un izvērtē atzinumu par jaunuzņēmuma atbilstību Jaunuzņēmumu darbības atbalsta likuma 1. panta 5. punktā minētajām prasībām."

3. Aizstāt 3. punkta ievaddaļā vārdus "jaunuzņēmumu darbības vērtēšanas komisijai (turpmāk – komisija)" ar vārdu "komisijai".

4. Svītrot 3.1.1. apakšpunktu.

5. Aizstāt 9. punktā tekstu "(liaa@liaa.gov.lv)" ar vārdiem "(Latvijas Investīciju un attīstības aģentūras oficiālo elektroniskā pasta adresi)".

6. Papildināt noteikumus ar 14.1 un 14.2punktu šādā redakcijā:

"14.1 Ja komisija, izvērtējot šo noteikumu 14. punktā minēto informāciju, konstatē, ka jaunuzņēmums atbilst Jaunuzņēmumu darbības atbalsta likuma 4. panta pirmās daļas 2. un 3. punktā noteiktajiem kritērijiem, bet nav saņēmis agrīnās stadijas riska kapitāla ieguldījumu, kā arī konstatē, ka jaunuzņēmuma un administrējošās iestādes iesniegtajā dokumentācijā nav atzinuma no jaunuzņēmumus pārstāvošajām organizācijām vai ka iesniegtais atzinums ir nepilnīgs vai nesatur nepieciešamo informāciju, lai komisija varētu pārliecināties par to, ka jaunuzņēmuma pamatdarbība ir saistīta ar inovatīvu produktu izstrādi, ražošanu vai attīstību, komisija pirms šo noteikumu 14. punktā minētā lēmuma pieņemšanas lemj par nepieciešamību pieprasīt no jaunuzņēmumus pārstāvošajām organizācijām atzinumu par jaunuzņēmuma atbilstību Jaunuzņēmumu darbības atbalsta likuma 1. panta 5. punktā minētajām prasībām. Pieprasījumu sniegt atzinumu, norādot jautājumus, par kādiem atzinums nepieciešams, un atzinuma sniegšanas termiņu, komisijas sekretariāts nosūta komisijas noteiktajai jaunuzņēmumus pārstāvošajai organizācijai vēstules formā.

14.2 Komisija izvērtē pēc šo noteikumu 14.1punktā minētā pieprasījuma sniegto atzinumu kopā ar šo noteikumu 14. punktā minēto informāciju un pieņem vienu no šo noteikumu 14. punktā minētajiem lēmumiem. Ja minētais atzinums netiek saņemts, komisija vienu no šo noteikumu 14. punktā minētajiem lēmumiem pieņem, pamatojoties uz attiecīgā jaunuzņēmuma un administrējošās iestādes iesniegto dokumentāciju."

7. Aizstāt 1. pielikuma 1.10. apakšpunktā vārdu "attīstību" ar vārdu un skaitli "attīstību1".

8. Papildināt 1. pielikuma 1.10. apakšpunktu ar piezīmi šādā redakcijā:

"Piezīme. 1 Aizpilda, ja jaunuzņēmums nav saņēmis agrīnās stadijas riska kapitāla ieguldījumu."

Ministru prezidents A. K. Kariņš

Ekonomikas ministrs J. Vitenbergs